21/06/2016 | Administración LocalMunicipal
Brión
Bases para a contratación de persoal laboral temporal -Plan de integración laboral da Deputación Provincial da Coruña, anualidade de 2016

Por Resolución da Alcaldía de data 15 de xuño de 2016, aprobouse a convocatoria e as bases para a contratación de sete peóns de obras e limpeza viaria (oficial IV), en réxime de persoal laboral temporal –xornada parcial- mediante a modalidade prevista no artigo 15 do Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores. Bases que rexerán na convocatoria: O obxecto da presente convocatoria é a selección de persoal laboral temporal para a execución de diferentes obras públicas municipais e a prestación de servizos mínimos municipais, seguindo o establecido nas Bases do Programa de Integración Laboral aprobadas pola Deputación Provincial de A Coruña e publicadas no BOP número 75, de data 21 de abril de 2016, e que se concreta na contratación laboral, a tempo parcial, de SETE peóns de obras e limpeza viaria (oficial IV). As contratacións terán carácter laboral temporal de duración determinada, a tempo parcial, nas modalidades previstas nos apartados a) e b) do artigo 15 do Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores. As retribucións e demáis condicións laborais veñen establecidas no I Convenio Colectivo para o persoal laboral do Concello de Brión. A publicidade da convocatoria farase mediante anuncio no Boletín Oficial da Provincia de A Coruña, así como na web municipal www.briondixital.org e no taboleiro de edictos do Concello de Brión. Todos os anuncios sucesivos faranse na páxina web citada e no taboleiro de edictos do Concello de Brión. a.- Ter a nacionalidade española, sen prexuízo do disposto a continuación. Os nacionais dos Estados membros da Unión Europea poderán acceder, como personal funcionario, en igualdade de condicións que os españois aos empregos públicos, con excepción de aqueles que directamente ou indirectamente impliquen unha participación no exercicio do poder público ou nas funcións que ten por obxecto a salvagarda dos intereses do Estado ou das Administracións Públicas. Estas previsións serán aplicables, calquera que sexa a súa nacionalidade, ao cónxuxe dos españois ou dos nacionais de outros Estados membros da Unión Europea, sempre que non estén separados de dereito e aos seus descendentes e aos do seu cónxuxe que non estén separados de dereito, sexan menores de vinte e un anos ou maiores de dita idade dependentes. Extenderase igualmente ás persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores. Os extranxeiros aos que se refire o apartado anterior e con residencia legal en España poderán acceder como persoal laboral, en igualdad de condicións que os españois. b.- Poseer a capacidade funcional para o desenvolvemento das tarefas. c. Ter cumplidos dezaseis anos e non exceder, de ser o caso da idade máxima de xubilación forzosa, coas particularidades que se establece na base seguinte. d.- Non estar separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios, ou para exercer funcións similares ás que desempeñaban no caso de persoal laboral no que fora separado ou inhabilitado. No caso de ser nacional de outro Estado, non atoparse inhabilitado ou en situación equivalente nin que fora sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e.- Xustificación de estar en situación de desemprego. f.- Xustificación de estar nalgunha das situacións que se relación no apartado seguinte. Todos os requisitos anteriores deberán terse no momento de finalizar o prazo de presentación de solicitudes. De conformidad co previsto na Base 3 do Programa de Integración Laboral aprobado pola Deputación Provincial de A Coruña, os destinarios e posibles aspirantes deberán estar incluidos en algunha das situacións de exclusión laboral seguintes: *Mulleres, ao ter un diferencial de índice de paro rexistrado sensiblemente superior ao dos homes. *Maiores de 45 anos. *Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ao 33 %. *Persoas desfavorecidas que estean nalgunha destas situacións: drogodependencia, vivir nun fogar onde ninguén teña emprego, persoas sen fogar, persoas con fogar monoparental e persoas con problemas para encontrar emprego polo idioma ou cuestións socioculturais. *Parados de longa duración. Aos efectos deste Programa, considéranse parados de longa duración aquelas persoas que leve máis de dous anos como mínimo como demandantes de emprego. *Persoas vítimas de violencia de xénero. Todas a persoas a contratar deberán estar en situación de desemprego, circunstancia que se deberá acreditar no momento da solicitude e antes da súa contratación laboral. Os aspirantes que desexen tomar parte nas probas selectivas deberán facelo constar en instancia dirixida ao Sr. Alcalde, segundo o modelo que se prevé no anexo I, no Rexistro de Entrada do Concello de Brión. O prazo de presentación de instancias será de 7 días naturais contados desde o día seguinte ao da publicación do anuncio no Boletín Oficial da Provincia de A Coruña. No caso de presentaren a solicitude nun lugar distinto do Rexistro do Concello de Brión, deberán os/as interesadas/os remitir por fax unha copia da instancia ao número 981 887431 ou ben ao enderezo electrónico concello@concellodebrion. org nas vintecatro horas seguintes ao día da súa presentación e sempre que sexa dentro do prazo de presentación de instancias. Sen a concorrencia de ámbolos requisitos non será admitida a solicitude. Á instancia unirase, inexcusablemente: - Copia compulsada do DNI. - Documentación acreditativa orixinal ou fotocopia debidamente compulsada da experiencia laboral, onde apareza claramente reflexada a data do inicio e do remate da contratación, así como a categoría profesional (informe da vida laboral e copia dos contratos de traballo). O mesmo no referido á formación que se achegue. - Xustificación documental na que quede debidamente acreditado estar incluido/a nalgún dos apartados da base 5 de destinatarios. - Declaración xurada de cumplir cos requisitos desta convocatoria. FASE DE CONCURSO: Consistirá na valoración dos méritos alegados segundo o seguinte baremo: 1.-Por cada mes traballado na empresa privada a xornada completa 0,15 puntos por mes, realizando tarefas directamente relacionadas co posto de traballo ao que se opta, ata un máximo de 2 puntos.2.-Por cada mes traballado na administración pública a xornada completa, 0,3 puntos por mes realizando tarefas directamente relacionadas co posto de traballo ao que se opta, ata un máximo de 2 puntos. A experiencia laboral para ser valorada deberá vir debidamente xustificada mediante copia cotexada ou orixinal dos contratos de traballo, e indicará de xeito claro o seu inicio e terminación así como a categoría profesional pola que fora contratado, non valorándose aqueles contratos que non o xustifiquen debidamente. Acompañarase do informe de vida laboral. Valorarase ata un máximo de 2 puntos.1.- Pola participación en programas de capacitación, formación e integración no mundo laboral, organizados ou financiados polas administracións públicas, e con acabado favorable: valorarase de 1 a 1,50 puntos, tendo en conta o número de horas e o contido do propio programa en relación ás tarefas a desenvolver no posto ofertado.2.- Por cada curso directamente relacionado coas funcións propias do traballo a desenvolver ou declarado de interese pola Administración, realizados por calquera organismo oficialmente homologado: 0,20 puntos por cada 20 horas formativas. Aqueles cursos que non acrediten unha duración mínima de 20 horas descartaranse da puntuación. A puntuación máxima que se pode acadar neste apartado de formación é de 2 puntos. O tribunal non poderá estimar o non alegado nin probado polos aspirantes. No caso de estar en posesión de carné de conducir tipo B con 1,00 puntos. ENTREVISTA: Estará composta de dous apartados: A) Solicitarase un informe aos servizos sociais municipais referido á situación de cada un dos aspirantes, e no que se expresarán os seguintes indicadores. -Presencia de menores -Insuficiencia de ingresos familiares (menos de 300,00 € per cápita) -Desemprego das persoas que forman a unidade familiar. -Situación de paro de longa duración ou con empregos precarios. -Situación de especial risco de exclusión (a xustificar). A valoración destes indicadores non poderá superar os 3 puntos. B) Consistirá nunha entrevista persoal a cada un dos candidatos e versará sobre as funcións a desempeñar, o coñecemento en xeral do Concello de Brión, a experiencia persoal e a formación do aspirante. A entrevista persoal non superará os 2 puntos. No tocante ao primeiro apartado, o aspirante deberá asinar unha autorización para a obtención dos datos necesarios para a elaboración do informe cos indicadores aos que se fai referencia. Este informe será confeccionado polo responsable dos Servizos Sociais municipais do Concello de Brión, sendo valorado polo tribunal cualificador. En caso de empate entre os candidatos presentados terá preferencia a persoa que teña máis puntuación na fase concurso, no apartado de experiencia profesional. PRESIDENTE.- Jare Valdearenas Soret, técnico de persoal. SECRETARIA.- Javier Nieves González, secretario municipal. VOCAIS: · Ismael Núñez Picallo, xefe do GES · Roman Alberto Azahriou Selfa, técnico cultura do concello · Vicent Ramon Echeverri Traite, traballadora social do concello Para a válida actuación do Tribunal será precisa a presenza da maioría dos seus membros. O Tribunal está facultado para interpretar as presentes bases, resolver as dúbidas que se presenten e tomar os acordos necesarios para a boa marcha das probas, en todo o non previsto nas mesmas. Os membros do tribunal, poderán acudir á incorporación dos asesores ou especialistas que estimen oportuno para un mellor desenvolvemento das fases de concurso e da entrevista. Os candidatos seleccionados serán os que obteñan a maior puntuación, sumadas a fase de concurso e a de entrevista persoal. Cos candidatos que non obtiveron praza elaborarase unha lista de agarda que estará formada polos outros aspirantes que non obtiveron praza, ordeadas de maior a menor puntuación. Esta lista de agarda servirá para substitucións ou baixas que se produzan durante a vixencia deste Programa de Integración Laboral, anualidade 2016. Rematada a selección, o Tribunal publicará no Taboleiro de anuncios do Concello a relación de aspirantes pola orde de puntuación obtida por cada un deles, seleccionándose aos aspirantes que alcancen maior puntuación. Os aspirantes seleccionados, previamente á súa contratación, e no prazo de tres días naturais desde a súa proposta de nomeamento, deberán xustificar documentalmente os requisitos sinalados nos apartados b), d) e e) da base cuarta, mediante a presentación da seguinte documentación: a) Certificado médico de non padecer enfermidade ou defecto físico que impida o normal desenvolvemento das tarefas correspondentes. b) Declaración xurada de non ter sido separado mediante expediente disciplinario do servizo do Estado, Comunidades Autónomas e Entidades Locais, nin atoparse inhabilitado para o exercicio das funcións públicas. c) Xustificación de estar en situación de desemprego, coa presentación da tarxeta de demandante de emprego. Os contratos formalizaránse por escrito cos aspirantes seleccionados. Mentres non se formalicen os contratos, os aspirantes propostos non terán dereito a percepción de cantidade económica algunha. No non previsto nas presentes bases, será de aplicación o Texto Refundido do Estatuto dos Traballadores e demais lexislación complementaria que resulte de aplicación, así como as que se deriven do I Convenio Colectivo para o persoal laboral do Concello de Brión. A presente convocatoria e todos os actos administrativos que dela se deriven estarán suxeitos á Lei 30/1992 de réxime xurídico das administracións públicas e do procedemento administrativo común, e en todo o referente á contratación estarase ao disposto na lexislación laboral vixente. De acordo co disposto na Lei Orgánica 15/1999, de 13 de decembro, de Protección de Datos de Carácter Persoal, os datos de carácter persoal que se faciliten para a participación no presente proceso de selección de persoal, incorporaránse nun ou varios ficheiros, cuxo responsable é o Concello de Brión, con sede na Praza do Concello, nº 1 (Brión), onde poderá exercitar en todo momento os dereitos de acceso, rectificación, cancelación, e no seu caso, o de oposición, dirixindo á Secretaría solicitude asinadas por escrito xunto cunha fotocopia do DNI. Mediante a participación no referido proceso, os titulares consinten o tratamento dos seus datos persoais coa finalidade de levar a cabo a selección de persoal, o rexistro de solicitudes de candidatos, a calificación de probas e avaliación dos candidatos, así como a provisión de postos e confección do banco de datos ou lista de espera. Asimesmo, os participantes prestan o seu consentimento para que os seus datos persoais sexan comunicados mediante a súa exposición no taboleiro de anuncios deste Concello aos efectos de dar a publicidade esixida ao procedemento de contratación, aos representantes dos traballadores, así como aquelas cesións autorizadas nunha norma con rango de Lei.” 13.- As presentes bases quedan sometidas á condición suspensiva da existencia de crédito suficiente no orzamento vixente, non podendo adoptarse ningún acordo trascendencia presupuestaria ata á súa efectiva existencia, logo da concesión da subvención pola Deputación Provincial de A Coruña. A persoa que asina abaixo solicita ser admitida no proceso de selección de persoal laboral temporal para o posto de peón de obras e limpeza viaria (Oficial IV), DECLARANDO que son certos os datos consignados nela, e que reúne as condicións esixidas para o ingreso como persoal laboral temporal do Concello de Brión. Achégase a documentación relativa á fase de concurso (orixinais ou copias compulsadas), así como unha fotocopia do DNI. _______________________________________________________________________________________________________ DNI: PRIMEIRO APELIDO: SEGUNDO APELIDO: NOME: TELÉFONO DE CONTACTO CON PREFIXO/TELÉFONO MÓBIL: DOMICILIO Enderezo: Código postal: Solicita tomar parte na selección en réxime laboral temporal, a tempo parcial, segundo o establecido nas propias bases que rexerán nesta convocatoria. Estou encadrado dentro do seguinte colectivo (algún dos previstos na Base V. Destinatarios) …………………………………………………………………………………………………………….…………………………………………………………………………………………………………….……………………………………………………………………………………………………………. BRION,. de ______ de 2016. (SINATURA) A instancia acompáñase de (sinalar cun X según proceda): - Copia compulsada do DNI. - Copia compulsada do carné de conducir. - Documentación acreditativa orixinal ou fotocopia debidamente compulsada da experiencia laboral, onde apareza claramente reflexada a data do inicio e do remate da contratación, así coma a categoría profesional (informe da vida laboral e copia dos contratos de traballo). - Documentación acreditativa orixinal ou fotocopia debidamente compulsada da formación aportada polo aspirante. - Xustificación de estar en situación de desemprego - Xustificación da condición de destinatario da Base V. - Declaración xurada de cumplir cos requisitos desta convocatoria. De conformidade co establecido na LEI ORGÁNICA 15/1999, DE 13 DE DECEMBRO, DE PROTECCIÓN DE DATOS DE CARÁCTER PERSOAL (LOPD), infórmase ao interesado/a que os datos facilitados neste formulario incorporaranse ao ficheiro automatizado do que é titular o Concello de Brión, con enderezo en Praza do Concello nº 1 (Brión). Vostede poderá exercer, en calquera momento, os seus dereitos de acceso, rectificación, cancelación e oposición, previstos pola Lei. Ao asinar este formulario vostede autoriza expresamente a utilización dos seus datos persoais en tódalas actividades relacionadas co proceso de selección. Sr. Alcalde do Concello de Brión O que se publica para xeral coñecemento. Brión, 15 de xuño de 2016 O alcalde, Asdo. José Luís García García.